Otseses kõnes  kirjutatud hämaravõitu (Undi lemmiktermin!) loos "Räägivad" (kirjutatud 1984) on tegelased direktori sekretär Eerika, kellel oli valus kogemus Taksojuhiga; Eerika Mees, kes otsustas olla mees; nende 13-aastane tütar Lola; Kassapidaja, kellel kurvad mälestused noortest teatrigeeniustest; Marju, kelle süütuse võttis formalistlik poeet Venemaalt; Katlakütja, kes harrastab parateadusi ning unistab Pamiirist; Direktor, kes loodab hoida asjad mõistlikkuse piirides; Varustaja, kes ei saa aru, miks armastusfilmid on  noortele keelatud, aga sõjafilmid lubatud.